stanford-oval/wikipedia huggingface dataset:
Ursula Länsman
Diskografia > Angelin tytöt

Dolla (1992)
Giitu (1993)
Skeaikit (1995)
The New Voice of North (nimellä Girls of Angeli, 1998)
Diskografia > Angelit

Mannú (1999)
Channel Nordica (yhdessä Waltarin kanssa, 2000)
Reasons (2003)
Diskografia > Vierailevana artistina

Nobuo Uematsu: Final Fantasy V Dear Friends (1993)
Waltari: So Fine! (1994)
Waltari: Big Bang (1995)
The Nits: Alankomaat (1998)
Juutalaiskasaarien kirjeenvaihto

Juutalaiskasaarien kirjeenvaihto on yhteisnimitys kolmelle eri teokselle 900-luvun puolivälistä:

1. Cordoban kalifaatin ylimmän virkamiehen Hasdai ibn Šafrutin kirje kasaarien keisarille (bekille) Joosefille

2. Keisari Joosefin vastauskirje

3. Joosefin alamaisen kirjeen osa. Tuntemattoman kasaarijuutalaisen kirje (ns. Cambridgen dokumentti)
Teokset on kirjoitettu hepreaksi. Ne ovat säilyneet kopioina joissain keskiaikaisissa käsikirjoituksissa. Ne ovat erittäin arvokkaita, koska ne ovat ainoita säilyneitä kasaarien kirjallisista lähteistä. Niissä kerrotaan poliittisesta ja uskonnollisesta historiasta, valtakunnan sosiaalisesta ja taloudellisesta tilanteesta, Kasaarian maantiedosta sekä sen suhteista naapurivaltioihin, kuten Rusien valtakuntaan.[lähde? ]
Teokset ovat sisällöltään legendanomaisia kuvauksia kasaarien kääntymisestä juutalaisuuteen ja keskenään ristiriitaisia. Niiden antamat ajoitukset esittämilleen tapahtumille eivät ole luotettavia: esimerkiksi Joosefin vastauskirjeessä kuvattu tapahtuma, jossa Bulan-niminen kasaari alullepani kasaarien juutalaisuuteen kääntymisen järjestettyään väittelyn kristinuskon, islamin ja juutalaisuuden edustajien välillä, sijoitetaan ajalle, jolloin islamia tai kasaarien valtakuntaa ei ollut vielä olemassa. Kirjeiden aitous kyseenalaistettiin pitkään, mutta nykyään tutkijat yleisesti pitävät niitä aitoina, vaikkakin esimerkiksi tutkija Shaul Stampfer asettaa yhä ne kyseenalaisiksi. Kirjeiden keskinäinen ristiriitaisuus vaikeuttaa niiden käyttämistä tutkimuksessa.
Kirjeenvaihdon ajan olosuhteet

Kirjeenvaihdon aloitti Hasdai ibn Šafrut, joka oli korkea-arvoinen juutalainen Cordoban kalifin Abd ar-Rahman III hovissa. Hasdai oli kalifaatin toiseksi korkein henkilö. Hän vastasi taloudesta ja diplomatiasta kalifaatissa. Hänen pyrkimyksenään oli yhdistää eri maissa sijaitsevia juutalaisyhteisöjä. Hän kuuli Cordobaan saapuneilta Horasanin kauppiailta kasaareista, joilla on oma valtio ja he ovat juutalaisia. Tämä tieto aiheutti hänelle aikamoisen ihmetyksen. Hän oli hyvin epäileväinen tuosta tiedosta, koska juutalaisten kapinan jälkeisen hajaannuksen jälkeen heillä ei ollut enää omaa valtiota. Jonkin aikaa Horasanin kauppiaiden vierailun jälkeen Cordobaan saapui Bysantin lähettiläitä, jotka vahvistivat Hasdaille sen, että Bysantin naapurina oli Kasaarien kaanikunta ja sen nykyinen keisari oli nimeltään Joosef. Tuon jälkeen Hasdai kirjoitti Joosefille kirjeen, jossa hän kovasti ihaili juutalaisen valtion olemassaoloa, kertoi itsestään sekä pyysi Joosefia kertomaan hänelle omasta maastaan, Kasaariasta.[lähde? ]
Hasdai lähetti Konstantinopoliin palvelijansa Isaak ben Natanin, mutta bysanttilaiset eivät antaneet hänelle kauttakulkulupaa alueensa halki kertoen syyksi sen, että naapurialueita hallitsi heille vihamieliset kansat. Isaak jäi Bysantin hoviin kuudeksi kuukaudeksi ja palasi sen jälkeen takaisin Espanjaan. Sen jälkeen Hasdai päätti lähettää kirjeen Lähi-idän ja Armenian kautta. Kuitenkin kävi niin, että kaksi saksalaista juutalaista Saul ja Joosef päättivät toimittaa kirjeen Keski-Euroopan kautta. Kirje kulki Saksan, Unkarin, Kiovan Rusin ja Volgan Bolgarian kautta. Lopulta kirjeen vei kasaarien keisarille toinen saksalainen juutalainen, rabbi Jakob ben Eliezer.[lähde? ]
Aiheeseen liittyvää kirjallisuutta

Liber Cosri continens colloquium seu disputateonem de religione habitam ante nongentos annos inter regem Cosareorum et R. Isaacum Sangarum Judaeum… recensuit. latina versione et notis illustravit Johannes Buxtorfius fil. Basileae, 1660.
Avraam Garkavi: Сказания еврейских писателей о хазарах и Хазарском царстве. СПб., 1874.
Kossovič K: Извлечение из письма Рабби Хисдай бэн Ицхак к царю Хазарскому. Перевод с еврейского (Сборник исторических и статистических сведений о России и народах ей единовременных и единоплеменных) Т.1. 1845.
Gartshtein D: Два еврейских письма о хазарском царстве // Чтения в Императорском обществе истории и древностей российских при Московском Университете, 1847, № 6)
Schechter S. An Unknown Khazar Document // JQR. New series. 1912. V. 3. N2.)
Kokovtsov P.K. UНовый еврейский документ о хазарах и хазаро-русско-византийских отношениях в Х в.// Журнал Министерства народного просвещения. 1913. Ч. XLVIII. Ноябрь.
Brutskus J.D. Письмо хазарского еврея от Х в.// Еврейская мысль. Пг., 1922. Т. 1.
Mosin V. Les Khazares el les Byzantins d’apres l’Anonyme de Cambridge // Byzantion 1931. V. 1.
Kokovtsov P.K. Еврейско-хазарская переписка в X веке. Л., 1932.
Golb N., Prilsak 0.Khazarian Hebrew documents of the tenth century. London, 1982.
Golb N., Pritsak O. Хазарско-еврейские документы X века. -М.-Иерусалим, 1997.
Feigina S.A. (Историография еврейско-хазарской переписки X в. // Феодальная Россия во всемирно-историческом процессе. — М., 1972.
Verve (yritys)

| KK-Verve |
| --- | --- |
Yritysmuoto:  osakeyhtiö
Perustettu:  1965
Toimitusjohtaja:  Hannu Ronkainen
Kotipaikka:  Kankaanpää
Toimiala:  Kuntoutuslaitokset ja sairaskodit
Liikevaihto:  31 555 000 (2021)
Henkilöstö:  465 (2021)
Omistaja:  Kuntoutussairaalasäätiö Kankaanpää Punkaharjun kuntoutussairaalasäätiö.
Kotisivu:  Verven kotisivut
Infobox OKVirheellinen NIMI-arvo: 
Verve, virallisesti Coronaria Verve, 
on suomalainen yritys, joka tarjoaa erilaisia moniammatillisia kuntoutuspalveluita, työurapalveluita ja terapiaa. Liikenne- ja tapaturmavakuutuskuntoutuksessa se tarjoaa sekä vakuuttajille että vakuutetuille  toimintakykykuntoutuksen ohjaus- ja arviointipalveluita.
Yrityksen kaupparekisterissä oleva nimi on KK-Verve Oy. Se on perustettu vuonna 1965.
Helmikuussa 2021 Psykoterapiakeskus Vastaamon liiketoiminta myytiin Vervelle. Kauppa vaatii konkurssipesän pesänhoitajan ja velkojien hyväksynnän.
Palvelut

Ammatillinen kuntoutus ja työurapalvelut
Palvelut työnantajille (työkykyjohtamisen tuki, yksilö- ja esimiesvalmennus, liiketoiminnan uudistaminen, työyhteisöjen konsultointi)
Sairausryhmäkohtaiset kuntoutus- ja sopeutumisvalmennuskurssit
Palvelut nuorille: ohjausta ja tukea kouluttautumiseen, ammatinvalintaan ja työelämään
Vaativa lääkinnällinen kuntoutus ja terapiapalvelut
Toimipaikat

Vervellä on lääkinnällisen kuntoutuksen yksiköt Lahdessa ja Oulussa, ja työura- ja  ammatillisen kuntoutuksen paikkoja useilla paikkakunnilla.
Espoo
Helsinki
Hämeenlinna
Joensuu
Jyväskylä
Järvenpää
Kouvola
Kuopio
Lahti
Lappeenranta
Mikkeli
Oulu (Isokatu ja Uusikatu)
Pori
Seinäjoki
Tampere
Turku
Vantaa
Äänekoski
Uteliaisuus

Uteliaisuus on innostusta saada tietoonsa tai kokea jotakin uutta.
Uteliaisuus edistää oppimista. Uteliaisuuden takana on arvioitu olevan myös kontrollin ja turvallisuuden tarve, sillä uteliaisuus auttaa ihmistä sietämään pelkoa, riskejä ja epävarmuutta. Etenkin lapset ovat luonnostaan hyvin uteilaita, minkä johdosta he tutkivat lakkaamatta ympäristöään ja kyselevät asioista aikuisilta.
Aivojen mielihyväalueiden tutkimuksessa on havaittu, että uteliaisuus itsessään, luvatun kiinnostavan tiedon odotus, aktivoi aivojen mielihyväalueita enemmän kuin uteliaisuuden tyydyttäminen. Ihmisen tiedonjano voi myös aiheuttaa hallitsematonta riippuvuutta, sillä uteliaisuus on nykyaikana helposti tyydytettävissä.
Aiheesta muualla

Wikisitaateissa on kokoelma sitaatteja aiheesta .
Jalkapallon Euroopan cupin kausi 1970–1971

Jalkapallon Euroopan cupin kausi 1970–1971 oli mestarijoukkueiden Euroopan cupin 16. kausi. Cupiin osallistui 33 joukkuetta, ja yhden karsintakierroksen jälkeen 32 joukkuetta aloittivat cup-muotoisen kilpailun, jossa välieriin saakka kukin joukkuepari pelasi ottelun koti- ja vieraskentällä yhteistuloksen ratkaistessa jatkoon pääsemisen. Loppuottelu pelattiin Wembley Stadiumilla, Lontoossa 2. kesäkuuta 1971. Alankomaalainen Ajax voitti loppuottelussa kreikkalaisen Panathinaikosin maalein 2–0.
Kauden paras maalintekijä oli kymmenen maalia tehnyt Panathinaikosin Antonis Antoniadis, joka teki neljä maalia ensimmäisen kierroksen toisessa osaottelussa luxemburgilaista Jeunesse Eschia vastaan.
Välierät > Toiset osaottelut

Panathinaikos eteni loppuotteluun yhteismaalein 4–4 vierasmaalisäännön perusteella.
Ajax eteni loppuotteluun yhteismaalein 3–1.
Viinitila

Viinitila Argentiinassa
Viinitila Italiassa
Viinitila on maatila, jolla valmistetaan viiniä tai hedelmäviiniä tilan omissa tarhoissa kasvatetusta tai muualta tuodusta raaka-aineesta, tavallisesti viinirypäleistä. Viinitiloilla on joskus myös erilaisia palveluja ja toimintoja, kuten viininmaistatusta, ruokailupalveluja, majoitusta ja erilaisia virkistyspalveluja. Suomen viinitiloilla valmistetaan ja myydään kotimaisista marjoista ja hedelmistä tehtyjä niin kutsuttuja tilaviinejä. Vuonna 2011 Suomessa oli noin 40 viinitilaa. Suomen alkoholilain muutos vuonna 1995 teki tilaviinitoiminnan lailliseksi Suomessa.
Aiheesta muualla

Kuvia tai muita tiedostoja aiheesta Viinitila Wikimedia Commonsissa
Tärisyttäjä (sarjakuvahahmo)

| Tärisyttäjä |
| --- | --- |
 Tärisyttäjä ja Vauhtipiru taistelemassa (kuvitus Tom Grummett)
Luoja(t):  Stan Lee ja Steve Ditko
Kustantamo:  Marvel
Ensiesiintyminen:  The Amazing Spider-Man #46
Henkilötiedot
Oikea nimi:  Herman Schultz
Status:  Aktiivinen
Pituus:  175 cm
Paino:  79 kg
Ryhmäsidokset:  Kahdentoista kopla
Edelliset ryhmäsidokset:  Pahan Mestarit
Henkilöllisyydet:  Herman Schultz
Voimat:  Tärinää lievittävä puku, jossa kaksi ranneasetta, "tärisyttäjää"
Suhteet
Sukulaiset:  Ei tunnettuja
Tärisyttäjä (esiintynyt Suomessa myös alkuperäisellä nimellään Shocker sekä nimillä Värisyttäjä, Tyrmääjä ja Shokeeraaja), oikealta nimeltään Herman Schultz on Marvel-kustantamon luoma superroisto ja Hämähäkkimiehen vihollinen. Tärisyttäjän ensiesiintyminen oli amerikkalaisessa sarjakuvalehden The Amazing Spider-Man numerossa 46 Stan Leen ja Steve Ditkon luomana.
Tärisyttäjä on yksi harvoista Hämähäkkimiehen vastustajista, joka ei aliarvioi vastustajaansa. Tärisyttäjä tietää olevansa tavallinen roisto värikkäässä puvussa, jolla on erilaiset aseet kuin muilla. Juuri tuo seikka tekee Tärisyttäjästä vaarallisen, sillä taisteluissa Hämähäkkimies kuvittelee hoitavansa supervoimattoman Tärisyttäjän helposti, mutta Tärisyttäjä käyttää nokkeluuttaan taisteluissa.
Tärisyttäjän tappioksi koituu kuitenkin se, että hän ei kestä Hämähäkkimiehen pilkkausta ja suuttuessaan tekee ratkaisevan virheen, joka koituu Hämähäkkimiehen voitoksi.
Tuntomerkit

Silmät: Ruskeat
Hiukset: Ruskeat
Varusteet: Keltaruskea kokovartalopuku ja "tärisyttäjät" molemmissa ranteissa.
Historia

Herman Schultz oli epäonninen murtovaras ja erään keikan jälkeen hän joutui vankilaan. Vankilan työpajassa Schultz käytti osaamistaan työkalujen ja mekaniikan osalta ja rakensi laitteen, joka muodostaessaan värähdysaaltoja tuhosi tai hajotti kaikkea tielleen osuvaa.
Schultz muokkasi laitteesta aseen, "tärisyttäjän", jonka pystyi kiinnittämään ranteeseen. Schultz käytti asetta vankilasta pakenemiseen ja rikoksiinsa. Myöhemmin hän melkein kuoli aseen rekyylin aiheuttamaan tärinään, mikä vahingoitti hänen kehoaan.
Schultz käytti nyt osaamistaan valmistaakseen vaahtomaisesta materiaalista asun, mikä vaimensi aseen tärinää ja paranteli samalla "tärisyttäjäänsä", joita hän tällä kertaa valmisti kaksi. Asun ja aseet valmiiksi saatuaan Schultz ryhtyi superroistoksi ottaen nimensä aseiltaan.
Tärisyttäjänä Schultz murtautui ensimmäistä kertaa suuren yhtiön toimistoon, missä hän samalla kohtasi murtoa estämään tulleen Hämähäkkimiehen. Seuranneessa taistelussa Tärisyttäjä voitti Hämähäkkimiehen helposti, mutta toisessa taistelussa manhattanilaisessa pankissa Hämähäkkimies tukki seitillään Tärisyttäjän aseet aiheuttaen niiden räjähtämisen. Tärisyttäjä pökertyi ja Hämähäkkimies luovutti hänet poliisille.
Myöhemmin Tärisyttäjä karkasi vankilasta, mutta Hämähäkkimies toimitti hänet sinne takaisin. Kuukausia tämän jälkeen Tärisyttäjä pääsi vankilasta kärsittyään tuomion hän päätti kiristää New Yorkin kaupungilta miljoonia tuhoamalla kaupungin voimalinjoja.
New Yorkin pormestari kieltäytyi maksamasta Tärisyttäjän lunnasvaatimusta. Tärisyttäjä hyökkäsi Queensin voimalaitokseen, missä hän kohtasi jälleen Hämähäkkimiehen. Hämähäkkimies voitti Tärisyttäjän lukitsemalla hänen aseensa pysyvästi "on"-asentoon aiheuttaen sen, että aseiden rekyyli heitteli Tärisyttäjää pitkin seiniä. Tärisyttäjä menetti lopulta tajuntansa ja Hämähäkkimies toimitti hänet vankilaan.
Rikollisnero Munapää vapautti Tärisyttäjän vankilasta, ja Tärisyttäjä liittyi Munapään johtamiin Pahan Mestareihin. Pahan Mestarit hyökkäsivät Kostajien kimppuun, mutta hävisivät sankareille ja Tärisyttäjä joutui jälleen vankilaan.
Vähän aikaa sitten Tärisyttäjä osallistui huutokauppaan, jossa oli myytävänä Venomin symbiootti. Tärisyttäjä hävisi tarjouskilpailun, mutta rikollinen Skorpioni tarjosi hänelle sopimusta Norman Osbornin nimissä.
Tärisyttäjä suostui Skorpionin ja Osbornin tarjoukseen ja liittyi uuteen Kahdentoista Koplaan. Kopla hyökkäsi Hämähäkkimiehen ja Mustan Kissan kimppuun näiden vapautettua Vihreän Menninkäisen vankilasta. Kostajat, joille Mary Jane oli soittanut aavistanessaan Vihreän menninkäisen pettävän sopimuksen, osallistuivat taisteluun ja toimittivat koplan jäsenet jälleen vankilaan.
Voimat ja varusteet

Tärinää lievittävä puku, jossa on kaksi ranneasetta, "tärisyttäjää".
Tärisyttäjä muissa medioissa > Televisio > Vuoden 1994 animaatiosarja

Tärisyttäjä esiintyi muutaman kerran Hämähäkkimies-animaatiosarjassa ja hänen ääninäyttelynsä teki Jim Cummings. Sarjassa, Tärisyttäjä oli pääasiallisesti Kingpinin apuri.
Jaksot, jossa Tärisyttäjä esiintyi, ovat:
9 "Avaruuden asukas 2/3"
10 "Avaruuden asukas 3/3"
14 "Kavala Kuusikko 1/2"
15 "Kavala Kuusikko 2/2"
47 "Herääminen"
54–58 Kuusi unohdettua soturia -tarinassa
Tärisyttäjä muissa medioissa > Televisio > Hämmästyttävä Hämähäkkimies

Animaatiosarjassa Hämmästyttävä Hämähäkkimies Tärisyttäjänä toimii Herman Schultzin sijasta Jackson "Montana" Brice ääninäyttelijänään Jeff Bennett.
Tärisyttäjä muissa medioissa > Elokuva

Herman Schultz esiintyy vuoden 2017 elokuvassa Spider-Man: Homecoming, jossa hän oli Bestman Salvagen työntekijä ja Adrian Toomesin / Korppikotkan johdolla yhtiön konkurssin jälkeen myi laittomasti Kostajien käymien taistelujen jäljitä kerätystä teknologiasta kehitettyjä aseita. Hänen varusteisiinsa kuuluvat Phineas Masonin / Tinurin päivittämät versiot hanskoista, joita Brock Rumlow / Kallo käytti hyökätessään Lagosiin. Hanskoilla voi nyt ampua vibro-sähkömäjäyksiä. Jackson Brice oli alkuperäinen Shokeeraaja, mutta kun Hämähäkkimies oli saapunut paikalle näiden myydessä aseita Aaron Davisille, Toomes tappoi Bricen ja antoi Schultzin ryhtyä uudeksi Shokeeraajaksi. Schultz yrittää etsiä Bricen hukkaaman hanskan, mutta Peter Parker ja Ned Leeds onnistuvat välttämään hänet. Schultz oli Toomesin mukana myös Staten Island Ferryllä, kun FBI ja Hämähäkkimies väijyttivät heidät. Schultz yritti vielä lopulta estää Peteriä poistumasta Midtownin tiedelukion homecoming-tanssiaisista, mutta Ned pysäyttää hänet yhdellä Peterin seittisingoista.
Schultzia näyttelee Bokeem Woodbine.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1981 | John Stephenson | Spider-Man and His Amazing Friends |  |  |
| 1995, 1997 2009 | Jim Cummings | Hämähäkkimies |  | Marvel: Ultimate Alliance 2 |
| 2001 | Daran Norris |  |  | Spider-Man 2: Enter Electro |
| 2002, 2004 | Michael Beattie |  |  | Spider-Man Spider-Man 2 |
| 2005 | Brian George |  |  | Ultimate Spider-Man |
| 2008 | Jeff Bennett | Hämmästyttävä Hämähäkkimies |  |  |
| 2008 | Liam O’Brien |  |  | Spider-Man: Web of Shadows |
| 2017 | Bokeem Woodbine |  | Spider-Man: Homecoming |  |
| 2017 | Cameron Boyce | Spider-Man |  |  |
| 2018 | Dave B. Mitchell |  |  | Spider-Man |
Tärisyttäjä Hämähäkkimiehen animaatiosarjassa
Viinivaahtera

| Viinivaahtera |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Sapindales
Heimo::  Saippuamarjakasvit Sapindaceae   (Vaahterakasvit Aceraceae)
Suku::  Vaahterat Acer
Laji::  circinatum
Kaksiosainen nimi
 Acer circinatum  Pursh 

Katso myös
   Viinivaahtera Wikispeciesissä   Viinivaahtera Commonsissa 
Infobox OKNimi-testi OKIUCN-testi OK: 
Viinivaahtera (Acer circinatum) on pohjoisamerikkalainen vaahteroiden sukuun kuuluva lehtipuu. Sitä tavataan luonnonvaraisena mantereen länsiosassa vyöhykkeellä, joka ulottuu Brittiläisestä Kolumbiasta Kalifornian pohjoisosiin, korkeintaan 300 kilometrin päähän Tyynenmeren rannikosta. Sitä kasvatetaan myös koristekasvina.
Viinivaahtera kasvaa tyypillisesti pensaskerroksessa isojen puiden alla ja jää 5–8 metriä korkeaksi pensasmaiseksi pikkupuuksi. Valoisissa paikoissa siitä saattaa tulla myös pieni yksirunkoinen puu. Kukat ovat viininpunaiset ja valkoiset, ja nuoret versot ja silmut saavat myös punertavan sävyn.
Aiheesta muualla

Suomen Lajitietokeskus: Viinivaahtera (Acer circinatum)
Pinkka – Lajintuntemuksen oppimisympäristö: Viinivaahtera (Acer circinatum)
Mustila Arboretum: Viinivaahtera (Acer circinatum)
Global Biodiversity Information Facility (GBIF): Acer circinatum (englanniksi)
Integrated Taxonomic Information System (ITIS): Acer circinatum (englanniksi)
United States Department of Agriculture (USDA): Acer circinatum (englanniksi)
Veikko Korhonen

Veikko Matias Korhonen (12. kesäkuuta 1888 Rautalampi – 17. tammikuuta 1942 Helsinki) oli suomalainen Rautalammilla asunut toimittaja ja kirjailija. Hän käytti myös nimimerkkejä Erämies, Ville Heinämaa, Antti Karisuo, Eino Koivuranta, Epra Kujanpää, K. V. Kujansuu ja Olli Ojamaa.
Korhosen vanhemmat olivat räätäli Matti Korhonen ja Jakobina Peura. Hän oli naimisissa 1912–1933 Tyyni Ester Pakarisen kanssa ja avioeron jälkeen Sanni Palokosken kanssa vuodesta 1941. Maastohiihdon olympiavoittaja ja sotakirjailija Urpo Korhonen oli Veikko Korhosen poika hänen ensimmäisestä avioliitostaan.
Aiheesta muualla

Vapaasti ladattavia Veikko Korhosen e-kirjoja Projekti Lönnrotilta
Jan Gmyrek

| Mitalit | Mitalit | Mitalit |  |
| --- | --- | --- | --- |
|  Jan Gmyrek |  Jan Gmyrek |  Jan Gmyrek |  |
Maa:   Puola
Miesten käsipallo
|  Olympialaiset  |  Olympialaiset  |  Olympialaiset  |  |
|  Pronssia | Montreal 1976 | joukkuekilpailu |  |
Jan Wojciech Gmyrek (s. 2. maaliskuuta 1951 Krakova) on puolalainen entinen käsipalloilija. Hän kilpaili vuoden 1976 kesäolympialaisissa Montrealissa ja sai joukkueineen pronssia. Vuoden 1972 kesäolympialaisissa Münchenissä hän oli kuulunut kymmenenneksi sijoittuneeseen joukkueeseen.
Verve Records

| Verve Records |
| --- | --- |

Emoyhtiö:  Universal Music Group
Perustettu:  1956
Perustajat:  Norman Granz
Jakelijat:  Verve Label Group Interscope Geffen A&M Records
Tyylilajit:  useita; historiallisesti jazzia
Kotimaa:  Yhdysvallat
Sijainti:  Los Angeles, Kalifornia
Kotisivu
Infobox OKNimi-testi OK: 
Verve Records on yhdysvaltalainen levy-yhtiö, jonka Norman Granz perusti vuonna 1956.
Historia

Norman Granz perusti Verven tuottaakseen Ella Fitzgeraldin uusia nauhoituksia, jonka tuottaja hän oli. Ensimmäinen albumi, jonka levy-yhtiö julkaisi oli Ella Fitzgerald Sings the Cole Porter Song Book. 1950- ja 1960-luvuilla levy-yhtiö kasvoi ja siihen kuuluivat muun muassa Charlie Parker, Bill Evans, Stan Getz, Billie Holiday, Oscar Peterson, Ben Webster sekä Lester Young.
Aiheesta muualla

Kuvia tai muita tiedostoja aiheesta Verve Records Wikimedia Commonsissa
Verve Recordsin viralliset kotisivut (englanniksi)
Joona Keskitalo

Joona Keskitalo (s. 1992 Oulu) on suomalainen kirjailija. Keskitalo varttui Hämeenlinnassa ja asuu nykyään Espoossa.
Ennen kirjailijanuraansa Keskitalo työskenteli muun muassa varastotyöntekijänä. Hänen ensimmäinen kirjansa Tottelemattomat ilmestyi vuonna 2021. Teos on samannimisen trilogian ensimmäinen osa. Sarjan toinen osa Kunniattomat ilmestyi vuonna 2022. Trilogian kolmas osa, Rottien kuninkaat  ilmestyi marraskuussa vuonna 2023.
Kun Keskitalo ryhtyi kirjoittamaan trilogiaansa, hän päätti kirjoittaa tyypillisen ”kuinka rikos tehtiin ja siitä jäätiin kiinni” -teoksen sijaan tarinaansa monta eri päähenkilöä, jotka yrittävät välttää kiinnijäämistä. Lisäksi henkilöt ovat itsekin kummisssan, kuinka ajautuivat entistä syvemmälle rikoksiin.
Trilogia on kiinnostanut myös Suomen ulkopuolella. Se ilmestyy Saksassa, Sveitsissä ja Itävallassa. Siitä on ostettu televisiosarjaoptiot.
Helmikuussa 2024 Keskitalolta ilmestyi uusi teos, Saari joka repesi. Se on uuden, Korppooseen sijoittuvan trilogian ensimmäinen osa.
Keskitalon isä on kymmenottelija Petri Keskitalo.
Aiheesta muualla

https://kirsinbookclub.com/2022/09/joona-keskitalo-kunniattomat-tottelemattomista-tutun-kolmikon-panokset-kovenevat/
Vaasan Isku Power

Vaasan Isku Power on vaasalainen lentopalloseura. Se perustettiin vuonna 1994, kun Vaasan Myyntimiehet ja ABB Power yhdistivät harrastemielisen lentopallotoiminnan pelaajien puutteen vuoksi saman seuran yhteyteen. Yhteinen toiminta oli alkanut kuitenkin jo muutamaa vuotta aiemmin, kun seurat hankkivat toistensa riveistä pelaajia saadakseen täyden ringin pelaajia harjoituksiinsa. Tällä hetkellä seura pelaa 4-sarjassa. Isku Power myös järjestää kesäisin Tropiclandia Beach -kesäsarjaa.
Aiheesta muualla

Seuran kotisivut (Arkistoitu – Internet Archive)
Tropiclandia Beach-kesäsarjan kotisivut (Arkistoitu – Internet Archive)
Viinivyömedestäjä

| Viinivyömedestäjä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Medestäjät Nectariniidae
Suku::  Kaunomedestäjät Cinnyris
Laji::  mariquensis
Kaksiosainen nimi
 Cinnyris mariquensis  (Smith, 1836) 
Synonyymit
 Nectarinia mariquensis 
Katso myös
   Viinivyömedestäjä Wikispeciesissä   Viinivyömedestäjä Commonsissa 
Infobox OKNimi-testi OKIUCN-testi OK: 
Viinivyömedestäjä (Cinnyris mariquensis) on medestäjien heimoon kuuluva varpuslintu.
Levinneisyys

Viinivyömedestäjää tavataan laajalla alueella Afrikan etelä- ja itäosissa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.
Vaasan Lehti (1880–1893)

Lehden ensimmäisen varsinaisen numeron etusivu.
Vaasan Lehti oli Vaasassa vuosina 1880–1893 ilmestynyt sanomalehti.
Suomenmielisen Vaasan Lehden ja sen ruotsinkielisen sisarlehden Wasa Tidningin perustaja oli entinen Vaasan Sanomien toimittaja Waldemar Sandman. Sen myöhemmät toimittajat Niilo Kivinen ja Karl Alfred Lundqvist kuuluivat suomalaisuusliikkeen yhteiskunnallisesti radikaaliin siipeen. 1890-luvulla lehti hävisi kilpailun Ossian Ansaan paremmin toimitetulle Pohjalaiselle.
Kahdesti viikossa ilmestyneen lehden levikki oli 1 500 kappaletta vuonna 1891. Sen julkaisijana toimi Vaasan Painoyhtiö. Päätoimittajina työskentelivät Waldemar Sandman (1880–1888), Niilo Kivinen (1888–1889), Karl Alfred Lundqvist (1889–1891), Kaarlo E. Kahva (1891–1892) ja Kaarlo August Järvi (1892–1893).
Aiheesta muualla

Vaasan Lehti digitoituna kansalliskirjastossa